kardosdrur/scandi-wiki huggingface dataset:
Mesterholdenes Europa Cup i håndbold 1963-64 (kvinder)

Mesterholdenes Europa Cup i håndbold 1963-64 for kvinder var den fjerde udgave af Mesterholdenes Europa Cup i håndbold for kvinder. Turneringen havde deltagelse af 13 klubhold, der var blevet nationale mestre sæsonen forinden, og blev afviklet som en cupturnering, hvor alle opgørene til og med semifinalerne blev afviklet over to kampe, hvor holdene mødtes både ude og hjemme. Finalen blev afviklet som én kamp på neutral bane.

Turneringen blev vundet af Rapid Bucureşti fra Rumænien, som i finalen i Bratislava besejrede Helsingør IF fra Danmark med 14-13. Det var anden gang i turneringens historie, at et rumænsk hold sejre – første gang var i sæsonen 1960-61, hvor Ştiinţa Bucureşti løb med titlen. Helsingør IF blev det andet danske hold, der nåede finalen i Mesterholdenes Europa Cup i håndbold for kvinder – det første var Frederiksberg IF i sæsonen 1962-63.

Resultater

Ottendedelsfinaler

Kvartfinaler

Semifinaler

Finale 

Finalen blev spillet i Bratislava.

Kilder / eksterne henvisninger 
 World Handball Archive – Women Handball European Champions Cup 1964

Noter 

1963-64 (kvinder)
Håndbold i 1963
Håndbold i 1964
Kvindehåndbold
Bronski Beat

Bronski Beat var en engelsk musiktrio i genrerne synthpop, hi-NRG og new wave, der havde succes i midten af 1980'erne, særlig med hittet fra 1984 "Smalltown Boy", fra gruppens debutalbum The Age of Consent. Alle bandets medlemmer var åbent bøsser, hvilket deres sange reflekterede, herunder med politiske kommentarer til LGBT-relaterede emner. De oprindelige medlemmer af gruppen var Jimmy Somerville (sang), Steve Bronski (født Steven William Forrest, keyboards, percussion) og nu afdøde Larry Steinbachek (keyboards, percussion).

Somerville forlod Bronski Beat i 1985 og havde efterfølgende succes som sanger i The Communards og som solo artist. Han blev afløst af John Foster, der medvirkede på en række af gruppens hits i Storbritannien og Europa i 1986. Foster forlod Bronski Beat efter gruppens andet album, og gruppen havde en række forskellige sangere indtil den blev opløst i 1996.

Steve Bronski, det eneste originale medlem, var senere leder af et omorganiseret version af gruppen, der gav koncerter og har indspillet nyere materiale. Steve Bronski døde i 2021.

Larry Steinbachek døde i 2016.

Diskografi 
Studiealbum
 1984: The Age of Consent
 1986: Truthdare Doubledare
 1987: Out & About
 1995: Rainbow Nation
 2017: The Age of Reason

Referencer 

Musikgrupper fra Storbritannien
Agnes Obel

Agnes Caroline Thaarup Obel (født 28. oktober 1980) bedre kendt som Agnes Obel er en dansk singer-songwriter.

Agnes Obel udgav sit debutalbum, Philharmonics, i Danmark 4. oktober 2010. Albummet udkom i andre lande som Frankrig, Holland og Tyskland. I Danmark lå albummet nr. 1 flere uger i træk i 2011 og modtog fem-dobbelt platin for 100.000 solgte eksemplarer. Philharmonics lå i top 10 på hitlisterne i Belgien (Vallonien), Frankrig og Holland. I Danmark var Philharmonics det tredje mest solgte album i 2011. Albummet fik European Border Breakers Awards for 2012. Den 30. september 2013 udkom hendes andet album "Aventine".

Riverside, Agnes Obels hit fra albummet Philharmonics, er blevet spillet i den amerikanske tv-serie Grey's Anatomy i den 16. episode af sæson syv, samt i ABC-serien Revenge sæson 1 episode 4 og i den amerikanske gyserserie The Mist.

Agnes Obel bor i Neukölln-bydelen i Berlin med sin kæreste.

Hun er inspireret af kunstnere som Roy Orbison, Joni Mitchell, PJ Harvey, Claude Debussy, Maurice Ravel og Erik Satie. Hun spiller, synger og producerer alt sit materiale selv, ligesom hun skriver størstedelen af materialet.

Tidlige liv 
Agnes Obel er født i 1980 i København. Hun kommer fra en musikalsk familie og lærte at spille klaver i en meget ung alder. Hendes mor plejede at spille Bartók og Chopin på klaver. I barndommen fandt Agnes Obel inspiration i Jan Johanssons musik. Johanssons sange  og europæiske folkemelodier i en jazzet stil har haft stor indflydelse på hendes musik.

I en alder af syv spillede hun i et band, hvor hun sang og spillede basguitar. Gruppen spillede til en festival og indspillede nogle sange. Hun havde en lille rolle i Thomas Vinterbergs kortfilm Drengen der gik baglæns fra 1995.

Hun gik på Det frie gymnasium.

Med hjælp fra den danske musiker og producer Elton Theander stiftede hun det københavnske band Sohio. Hun debuterede som solosanger med sit første album Philharmonics i 2010.

Diskografi 
 Philharmonics (4. oktober 2010)
 Aventine (30. september 2013)
 Citizen of Glass (21. oktober 2016)
 Myopia (21. februar 2020)

Referencer

Eksterne henvisninger 

 Officiel hjemmeside
 

Singer-songwritere fra Danmark
Dansksprogede forfattere fra Danmark
Personer i Kraks Blå Bog
Personer fra København
Smokie

Smokie (oprindeligt stavet Smokey) er et engelsk rockband fra Bradford, Yorkshire. Bandet fik succes både i hjemlandet og i udlandet efter de slog sig sammen med Mike Chapman og Nicky Chinn. De havde en række udskiftninger i sammensætningen, men turnerede stadig 2018. Deres mest populære hitsingle, "Living Next Door to Alice", toppede som nummer 3 på UK Singles Chart og i marts 1977 nåede den nummer 25 på Billboard Hot 100, samt førstepladsen på Australian singles chart. Andre hits inkluderer "If You Think You Know How to Love Me", "Oh Carol", "Lay Back in the Arms of Someone" og "I'll Meet You at Midnight".

Medlemmer 

Nuværende medlemmer
 Terry Uttley – bas, vokal (1964–1966, 1968–2021)
 Steve Pinnell – trommer(1986–nu)
 Martin Bullard – keyboard (1986–nu)
 Mick McConnell – leadguitar (1996–nu)
 Pete Lincoln – forsanger, guitar (2021–nu)

Tidligere medlemmer
 Alan Silson – leadguitar, vokal (1964–1996)
 Chris Norman – forsanger, rytmeguitar (1964–1986)
 Pete Spencer – trommer(1973–1986)
 Alan Barton – forsanger, rytmeguitar (1986–1995; døde 1995)
 Mike Craft – forsanger, rytmeguitar (1995–2021)

Tidslinje

Diskografi 
Pass It Around (1975)
Changing All the Time (1975)
Midnight Café (1976)
Bright Lights & Back Alleys (1977)
The Montreux Album (1978)
The Other Side of the Road (1979)
Solid Ground (1981)
Strangers in Paradise (1982)
Midnight Delight (1982)
All Fired Up (1988)
Boulevard of Broken Dreams (1989)
Whose Are These Boots? (1990)
Chasing Shadows (1992)
Burnin' Ambition (1993)
The World and Elsewhere (1995)
Light A Candle (1996)
Wild Horses – The Nashville Album (1998)
Uncovered (2000)
Uncovered Too (2001)
On the Wire (2004)
Take a Minute (2010)

Referencer

Eksterne henvisninger 

Musikgrupper fra Storbritannien
Musikgrupper fra 1964
Frederik Nordsø

Frederik Tao Nordsø Schjoldan (født 5. juli 1980) er en dansk guitarist og producer, søn af guitaristen Mikkel Nordsø og tvillingebror til Fridolin Nordsø. I 2014 blev de to brødre kåret som de mest spillede danske kunstnere i radio og tv i 2014.

Ud over at være musiker i bandene The William Blakes, The Mountains og Choir of Young Believers, har han været aktiv i bandet The Informations (der har udgivet ét album, Noah's Ark) samt produceret musik for bl.a. Outlandish, Burhan G og Christopher.

I 2008 var han medstifter af pladeselskabet Speed Of Sound, sammen med Kristian Leth og Fridolin Nordsø. Deres første udgivelse var med bandet The William Blakes.

Referencer

Eksterne henvisninger 
 

Musikere fra Danmark
Solomon Burke

Solomon Burke (21. marts 1940 – 10. oktober 2010) var en amerikansk soul/blues-sanger og sangskriver.

Diskografi 
 Sweeter than sweetness ()
 Take Me ()
 King of rock 'n' soul ()
 Cry to me (1959)
 Home in your heart (1960)
 Proud Mary (1969)
 Music to make love by (1975)
 Sidewalks fences and walls (1979)
 A change is gonna come (1985)
 The definition of soul (1996)
 Don't Give Up On Me (2002)
 Soul alive (2002)
 Make do with what you got (2005)
 Nashville (2006)
 Like A Fire (2008)
 Nothing's Impossible (2010)

Musikere fra USA
Ajstrup (Aalborg Kommune)

Ajstrup er en landsby i det sydlige Vendsyssel med 148 indbyggere (2008) . Ajstrup er beliggende to kilometer nord for Sulsted og to kilometer syd for Tylstrup. Landsbyen hører under Aalborg Kommune og er beliggende i Ajstrup Sogn.

Landsbydannelsen er hovedsagelig foregået i byens nordligste del. Den oprindelige landsbystruktur opleves tydeligt
idet bebyggelsen stadig ligger omkring den gamle Forte , der er bevaret som et stort åbent engareal med et øst-vestgående vandløb.
Engarealerne i den gamle forte udgør et karakterfuldt omdrejningspunkt for landsbyen. Ajstrup Kirke ligger vest for landsbyen. Landsbyen huser også en tømrer og polstrer. Idrætspladsen er lokaliseret i den vestlige del.

Referencer 

Lokaliteter i Aalborg Kommune
Jørgen Beck

Flere personer har båret navnet Jørgen Beck:

 Jørgen Beck (godsejer) – ejede Näsbyholm (død 1744)
 Jørgen Beck (skuespiller) – dansk skuespiller (1914-91)
Arthur Rackham

Arthur Rackham (født 19. september 1867 i London, død 6. september 1939) var en engelsk bogillustrator. 

Arthur Rackham var meget produktiv, men blev særlig kendt for sine virtuose, dekorative og energiske illustrationer i tusch og akvarel i en række eventyr for børn, blandt andet Brødrene Grimms eventyr (1900), Rip Van Winkle (1905), Peter Pan (1906), og Alice i Eventyrland (1907). Han illustrerede også bøger for voksne, deriblandt En skærsommernatsdrøm (1908), Rhinguldet og valkyrien (Das Rheingold) (1911), fortællinger af Edgar Allan Poe og dele af Gullivers rejser (1931).

Billedgalleri

Eksterne henvisninger 

Arthur Rackham-selskabet (på engelsk) 
Arthur Rackham og kunsten (på engelsk) 
Rackhams illustrationer til Alice i Eventyrland
Eventyrillustrationer af Arthur Rackham 
Galleri af Rackhams børnebogsillustrationer (på engelsk)
Arthur Rackham art at Art Passions (free online gallery)  
The Illustrators Project: Arthur Rackham 

Tegnere fra England
Illustratorer fra Storbritannien
Briter i 1800-tallet
Briter i 1900-tallet
Ten Sharp

Ten Sharp er en Pop-gruppe fra Holland. Gruppen er primært kendt for nummeret 'You', der var et stort hit i sommeren 1991.

Ten sharp blev oprindeligt dannet i forbindelse med en band konkurrence og udgav første nummer 'When the snow falls' i 1984. Men pga. den udeblevne succes gik musikerne hver til sit. Musikerne Niels Hermes and Ton Groen fortsatte dog med at skrive sange og kom op med nummeret You, der blev gruppens egentlige gennembrud.

Succesen med det andet album 'The fire inside' nåede aldrig på niveau med debutalbummet. Albummet Shop of Memories fra 1995 skiller sig ud ved, i modsætning til de foregående to albums, at være indspillet med studiemusikere frem for på computer. Musikerne var håndplukket til live optræden med de to første albums, men det blev besluttet også at indspille et album med bandet. Det er mange af de samme musikere der går igen på live albummet 'Roots live' hvor gruppen primært spiller cover numre. Efter 8 års pause udkom gruppens sidste album 'Stay' i 2003 og er igen indspillet af studiemusikere samt orkester.

Diskografi 
 Under the water-line (1991)
 The fire inside (1993)
 Shop of memories (1995)
 Roots live (1996)
 Everything & More (Best of) (2000)
 Stay (2003)

Musikgrupper fra Nederlandene
Musikgrupper fra 1982
Ernest Howard Shepard

Ernest Howard Shepard (født 10. december 1879 i London, død 24. marts 1976) var en britisk billedkunstner og bogillustrator. Han blev særlig kendt for illustrationerne til børnebøgerne Vinden i Piletræerne af Kenneth Grahame og Peter Plys af A.A. Milne.

E. H. Shepards varme og humørfyldte pennetegninger og hans menneskelignende dyreskikkelser lagde blandt andet grundlaget for Disneys visuelle fremstilling af Peter Plys og hans venner. Shepards illustrationer er i dag lige så klassiske som bøgerne.

E. H. Shepard tegnede også blandt andet karikaturer og vittighedstegninger for vittighedsbladet Punch fra 1907 til 1953. Shepard skrev desuden to selvbiografier, Drawn from Memory (1957) og Drawn From Life (1962).

Eksterne henvisninger 

 Biografi (på engelsk) 
 BBC om «Manden som hadede Peter Plys» (på engelsk) 

Tegnere fra England
Illustratorer fra Storbritannien
Peter Plys
Personer fra London
Destabilisering

Destabilisering betyder "at gøre noget ustabilt". Om bygningsværker, f.eks. at underminere fundamentet. Terroraktionen den 11. september 2001 mod World Trade Center er et eksempel på en destabilisering af et bygningsværk, som lykkedes.

1) I økonomi benyttes udtrykket "at destabilisere en valuta" om valutaspekulationer, der sætter valutaen under pres og medfører kursfald.

2) I politologi anvendes udtrykket om bevidste forsøg på at underminere en regerings autoritet. Et af de mest effektive virkemidler er støtte til oprørsbevægelser, der forsøger at styrte den siddende legitime regering. Støtten kan foregå ad forskellige kanaler, f.eks. som økonomisk eller militær bistand.

Folkeretten forhindrer principielt stater i med magt at gribe ind i andre staters suverænitet. Derfor har hemmelige operationer, udført af efterretningstjenester været det hyppigst anvendte middel til destabilisering. CIA har således under den kolde krig gennemført destabiliserende operationer i Iran i 1953, Guatemala i 1954, samt i Chile under Salvador Allende og Nicaragua under Daniel Ortegas sandinistiske regering i 1980'erne. KGB søgte som modvægt at stabilisere upopulære regeringer i Østeuropa ved at infiltrere og destabilisere oppositionen i bl.a. Ungarn, Tjekkoslovakiet og Polen. Alligevel lykkedes det for dissidenterne at opnå regeringsindflydelse, bl.a. i Ungarn i 1956 og Tjekkoslovakiet i 1968, hvorefter Sovjetunionen greb direkte ind med militær invasion.

Politologi
Valutamarked
Jollibee

Jollibee Foods Corporation (JFC), alment kendt som Jollibee, er en filippinsk kæde af restauranter der sælger fastfood af amerikansk type, men med filippinsk tilsnit. Den opstod og har sin hovedudbredelse i Filippinerne. Den serverer hamburgere, spaghetti, kylling og visse filippinske retter. Kæden er massivt repræsenteret i Filippinerne, men har også afdelinger i USA, Saudiarabien, Folkerepublikken Kina, Hongkong, Vietnam, Malaysia, Indonesien, Dubai og Brunei. Jollibee er også navnet på kædens maskot, en stor bi i blazer, skjorte og kokkehat.

Pr december 2007 var Jollibee én af verdens største fast food-kæder med 1.655 restauranter verden over, heraf 1.466 restauranter bare i Filippinerne. 

Ved udgangen af september 2008 havde JFC 1.490 lokale og 228 udenlandske restauranter i sin portefølje.

Jollibees historie går tilbage til stifteren Tony Tan Caktiongs første Jollibee-restaurant i Cubao i Quezon City, som blev åbnet i 1975.

Eksterne henvisninger 

 CorporateInformation om Jollibee 

Fastfoodrestaurantkæder
Etableret i 1975
Virksomheder fra Filippinerne
Lingasong Records

Lingasong Records var et pladeselskab med kort levetid (blev grundlagt i 1977 og ophørte samme år), og var en division af CBS Records. Det eneste album som blev udgivet hos dette selskab var The Beatles' koncertalbum Live! at the Star-Club in Hamburg, Germany; 1962.

Etableret i 1977
Pladeselskaber fra Storbritannien
Steve Lee

Steve Lee (født 5. august 1963 – 5. oktober 2010) var en schweizisk forsanger i bandet Gotthard.

Han døde i en motorcykelullykke omkring 16 km syd for Mesquite i Nevada på Interstate 15, da en lastbil ramte en parkeret motorcykel, der efterfølgende ramte og dræbte Lee.

Diskografi med Gotthard 
 Gotthard (1992)
 Dial Hard (1994)
 G. (1996)
 Open (1999)
 Homerun (2001)
 Human Zoo (2003)
 Lipservice (2005)
 Domino Effect (2007)
 Need to Believe (2009)

Referencer

Eksterne henvisninger 

 Gotthard Discography

Sangere fra Schweiz
Venskabs- og allianceaftalen mellem Mongoliet og Tibet

Venskabs- og allianceaftalen mellem Mongoliet og Tibet blev underskrevet den 2. februar 1913 i Urga (senere Ulan Bator).

Undertegnelse og indhold 

Efter Qing-dynastiets fald (1911) erklærede sig både Tibet og Mongoliet selvstændige under lamaistiske statschefers ledelse. De anerkendtes dog ikke af den den kinesiske republik. I aftalen erklærede Mongoliet og Tibet gensidigt anerkendelse af hinandens selvstændighed. Mongoliets repræsentanter, som underskrev aftalen, var udenrigsminister Da Lama Ravdan og general Manlaibaatar Damdinsüren. Tibets repræsentanter var Agvan Dorjiev, egentlig en russisk medborger, Chijamts og Gendun-Galsan, en tibetansk medborger. Der har været rejst tvivl om aftalens gyldighed idet den 13. Dalai Lama dementerede, at han havde givet Dorjiev mandat til at forhandle om en aftale med Mongoliet. Endnu vigtigere er det, at hverken Dalai Lama eller Tibets regering har stadfæstet aftalen. Den russiske regering hævdede, at Dorjiev som russisk medborger aldrig skulle kunne forhandle på Dalai Lamas vegne.

Fraset denne, hvor de to lande anerkendte hinanden, anerkendtes hverken Tibet eller Mongoliet umiddelbart som selvstændige stater af de fleste lande. Derimod ansås den kinesiske republik at have suverænitet over områderne. Den vestlige verdens, især Ruslands og Storbritanniens, interesser i begge de to områder garanteredes ved aftaler med Qing-dynastiet, hvilke den kinesiske republik hævdede skulle holdes. Ved at anerkende Mongoliet og Tibet ville de vestlige lande reelt have indrømmet, at aftalerne med Kina var ugyldige. I vest var man også urolig for, at en anerkendelse ville føre til ustabilitet i området, hvilket man troede kunne undgås ved at fastholde aftalerne med Kina.

Aftalens overlevelse 

Der var tidvis rejst tvivl om aftalens eksistens, men den blev første gang offentliggjort på mongolsk i 1982 af det mongolske videnskabsakademi, og i 2007 dukkede også en original på tibetansk op i et mongolsk arkiv. Det er formodet, at man i Mongoliet har hemmeligholdt aftalens opholdssted i det meste af det 20. århundrede under hensyn til landets ømtålige stilling i forhold til Sovjetunionen

Noter

Litteratur 

 Udo B. Barkmann: Geschichte der Mongolei, Bonn 1999
 Charles Bell: Tibet Past and Present, 1924

Eksterne henvisninger 

Mongoliets historie
Tibets historie
Internationale aftaler
1,039/Smoothed Out Slappy Hours

1,039/Smoothed Out Slappy Hours er et opsamlingsalbum fra 1991 af Green Day der indeholder:

Numre

Eksterne henvisninger 
 

Green Day-album
Album fra 1991
Havdrup (ejerlav)

Havdrup er et ejerlav i den landlige østlige del af Havdrup Sogn i og omkring den gamle kirkelandsby Gammel Havdrup med Havdrup Kirke. Oprindelig omfattede ejerlavet hele sognet, men omkring 1870, da Roskilde-Køge-Masnedsund banen (den nuværende jernbane Lille Syd) blev anlagt i den vestlige del af ejerlavet og en station blev bygget i den efterhånden udtørrede Ulvemose ved husmandsbebyggelsen Ulvemose Huse, blev denne del af ejerlavet udskilt i et nyt ejerlav kaldet Ulvemose.

Kilder 

Lokaliteter i Solrød Kommune
Ejerlav
Saturn (roman)

Saturn er en surrealistisk modernistisk roman af den danske forfatter Henrik Bjelke, udgivet på forlaget Arena i 1974 og anses som hans hovedværk. Stilen er bl.a. inspireret af James Joyce, Vladimir Nabokov og Jorge Luis Borges, og indeholder foruden en genfortælling af Gilgamesheposet også et noteapparat.

Romaner fra Danmark
Litteratur i 1974
FOL

FOL er en sang skrevet af Billy Corgan og indspillet af Smashing Pumpkins i 2007 samtidig med indspilningerne til albummet Zeitgeist. Sangen blev udgivet for første gang i en Hyundai-reklame under Super Bowl XLIII i 2009. FOL står tilsyneladende for "Feel Our Love", som der også synget i omkvædet. Det er den sidste Smashing Pumpkins-sang, der er indspillet sammen med bandets originale trommeslager Jimmy Chamberlin, der i 2009 blev erstattet af Mike Byrne. 

Sangen blev brugt første gang af Hyundai i deres nyeste reklame under Super Bowl, og sangen fik i den forbindelse sin debut d. 1. februar 2009, hvor billeder fra Hyundai kørte over "FOL". Samme dag blev sangen udgivet gratis til download på Hyundais hjemmeside. 

FOL var også temasang på Total Nonstop Action Wrestlings (TNA) vigtigste pay-per-view-show, Bound for Glory 2010, der blev sendt live d. 10. oktober 2010. Tidligere har Smashing Pumpkins også bidraget med temamusikken til TNA's Lockdown 2009 med sangen "Bullet with Butterfly Wings". 

Sange fra 2009
Smashing Pumpkins-sange
John Lübschitz

John Leopold Lübschitz (født 23. april 1858 i København, død 13. februar 1941 i Gentofte) var en dansk maler.

Lübschitz' far, Carl Bernhard Lübschitz, var en ualmindelig dygtig dekorationsmaler og ivrig kunstsamler; moren hed Martha Marie, født Gulbrandsen. I 1876 blev Lübschitz student fra Sorø Akademi, men besluttede kort derpå at uddanne sig til maler, blev elev af Kunstakademiet og gennemgik dette 1877–82. Sidstnævnte år debuterede han på udstillingen med et genremaleri, En Kop Kaffe, og et dameportræt; i 1883 kom et smukt portræt af billedhuggeren professor Th. Stein, hvis datter, Emma Laura Sofie Stein, han i 1884 ægtede. Senere fulgte adskillige genrebilleder og landskaber – til dels fra Norge –, der have værd ved fin og ægte følelse og omhyggelig gennemførelse. Som raderer har Lübschitz fra 1889 udført adskillige smukke blade, blandt hvilke de betydeligste er et meget stort portræt af en ung pige, som Den Danske Radeerforening udgav i 1894, og et anseligt landskab (1896). Lübschitz fandt en ny, transparent fernis og en speciel radernål, der bærer hans navn, og han tilskyndede blandt andre Otto Bache, Erik Henningsen, Joakim Skovgaard og Hans Tegner til at radere.

Kilder

Eksterne henvisninger 
 

Malere fra Danmark
Raderere fra Danmark
Grafikere fra Danmark
Danskere i 1800-tallet
Danskere i 1900-tallet
Personer fra København
Artikler fra 1. udgave af Dansk biografisk leksikon
Latenstid

Inden for medicinen er latenstid eller latensperiode  den tid, der går, fra man fx smittes med en virus eller anden mikroorganisme, til symptomerne på smitten viser sig. jf. inkubationstid. 

Inden for psykologi drejer det sig om den tid, der går, fra man fx præsenteres for et billede eller anden påvirkning via sansesystemerne, til man reagerer på denne påvirkning.
I muskelfysiologi er latenstiden, den tid der går, mellem at en muskel udsættes for et elektrisk stimulus, til at den begynder at trække sig sammen.

Lægevidenskab
Psykologi
Videnskabelige fremtidsprognoser
Differentialdiagnostik

Differentialdiagnostik er inden for lægevidenskaben en proces der består i at skelne mellem forskellige sygdomme med overlappende symptomer med henblik på at beslutte den rette diagnose og dermed den rette behandling.

Diagnostik
Hvorupgård

Hvorupgård er en landsby i det sydlige Vendsyssel med 101 indbyggere (tal fra 2008). Hvorupgård er beliggende i Hvorup Sogn seks kilometer øst for Vadum, seks kilomter sydvest for Vestbjerg og otte kilometer nord for Aalborg centrum. Landsbyen hører til Aalborg Kommune og er beliggende i Region Nordjylland.

Hvorupgård har en åben grøn landsbystruktur med et langstrakt forløb langs Hvorupgårdvej. Byen er tidligere stationsby ligger ved Vendsysselbanen. Den gamle stationsbygning benyttes i dag til privatbeboelse. Bebyggelsen består af ældre gårde, ældre landsbyhuse og villaer samt enkelte nyere parcelhuse. Flere ejendomme er restaureret.

Der er gamle teglværksgrave mellem Vendsysselbanen og Hvorupgårdvej, de ligger som åbne søer i engarealerne og udgør et rekreativt område. I den sydlige ende af byen ligger Hvorup Fiskesø.

Kilder 

Lokaliteter i Aalborg Kommune
Scoring

Scoring er et udtryk der blandt andet inden for psykologien bruges ved opgørelsen af testresultater i tal (fx antal point eller fejl).
Ofte brugt i sport, eksperimenter og meget andet.

Psykologi
Hotel Sisimiut

Hotel Sisimiut er et hotel beliggende på Aqqusinersuaq 86, i den nordøstlige udkant af Sisimiut , Grønland. Det bruges regelmæssigt til konferencer og indeholder en af de mest bemærkelsesværdige restauranter i byen, Restaurant Nasaasaaq og Bar Aaveq.

links 
officiel hjemmeside

Sisimiut
Bygninger, konstruktioner og anlæg i Sisimiut
Qeqqata Kommune
Neglect

Neglect er fagslang fra engelsk i betydningen overse, negligere, ikke ænse

Et eksempel kan være højresidigt visuelt neglect hvor man ikke ænser hvordan fx ens tøj sidder på højre side af kroppen, mens det er upåfaldende sat i venstre side.

Neglect er et symptom ved visse sygdomme i nervesystemet.

Psykologi
Neurologi
Symptomer